بو گون‌دن اعتباراً آوروپا بیرلیگی‌نین روسیا نفتی‌نین دنیز یولو ایله صادراتینا تطبیق ائتدیگی تحریم، ائله‌جه ده دنیز یولو ایله داشینان روسیا نفتی‌نین قیمتی‌نین بیر بوشقاسی اوچون 60 دو‌لاردان یوخاری حدی قوه‌یه مینیب.
بو باره‌ده جمعه گونو آوروپا بیرلیگی، گ7 اؤلکه‌لری و آوسترالیا راضیلاشیب.
قرار اونا گؤره قبول ائدیلیب کی، روسیا اوکراینایا قارشی محاربه حسابینا اقتصادی منفعت الده ائتمه‌سین. قرار عینی زاماندا قلوبال انرژی بازارلاری‌نین ثابت‌لیگینی قورویوب ساخلاماق و روسیا ایشغا‌لی‌نین منفی اقتصادی نتیجه‌لرینی مینیموما ائندیرمک مقصدی داشیییر.
خاطیرلاداق کی، دونن روسیانین خاریجی ایشلر ناظیری سرگئی لاوروو بیان ائدیب کی، موسکوا روسیا نفتینه هانسی محدودیت‌لرین اولاجاغی ایله ماراق‌لانمیر، چونکی روسیا اؤز طرفداش‌لاری ایله بیرباشا دانیشیق‌لار آپارا‌جاق.
